ΑΠΟΦΑΣΕΙΣ
Αριθμ. 10254
Πρόγραμμα κοινωνικού τουρισμού για συνταξιούχους e-ΕΦΚΑ (πρώην ΟΑΕΕ) περιόδου 2025-2026.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ
Έχοντας υπόψη:
1. Τις διατάξεις:
α) Των παρ. 2 και 5 του άρθρου 69 του ν. 3863/2010
«Νέο Ασφαλιστικό Σύστημα και συναφείς διατάξεις, ρυθμίσεις στις εργασιακές σχέσεις» (Α’ 115),
β) της περ. η’ της παρ. 4 του άρθρου 34 του ν. 4144/2013
«Αντιμετώπιση της παραβατικότητας στην Κοινωνική
Ασφάλιση και στην αγορά εργασίας και λοιπές διατάξεις
αρμοδιότητας του Υπουργείου Εργασίας, Κοινωνικής
Ασφάλισης και Πρόνοιας» (Α’ 88),
γ) της περ. γ της παρ. 4 του άρθρου 15 του ν. 4921/2022
«Δουλειές Ξανά: Αναδιοργάνωση Δημόσιας Υπηρεσίας
Απασχόλησης και ψηφιοποίηση των υπηρεσιών της, αναβάθμιση δεξιοτήτων εργατικού δυναμικού και διάγνω-
σης των αναγκών εργασίας και άλλες διατάξεις» (Α’ 75),
δ) των άρθρων 20 και 77 του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση
της Οδηγίας 2011/85/ΕΕ) - δημόσιο λογιστικό και άλλες
διατάξεις» (Α’ 143),
ε) της παρ 2 του άρθρου 78 του ν. 5078/2023 (Α’ 24) και,
στ) του άρθρου 90 του Κώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), σε συνδυασμό με την περ. 22 του άρθρου 119 του
ν. 4622/2019 (Α’ 133).
2. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’  131) και το
π.δ. 32/2024 «Διορισμός Υπουργών και Υφυπουργών»
(Α’ 91).
3. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130), καθώς και
το π.δ. 82/2023 (Α’ 139), περί μετονομασίας του Υπουργείου Οικονομικών σε Υπουργείο Εθνικής Οικονομίας
και Οικονομικών.
4. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης»
(Α’ 168).
5. Το π.δ. 142/2017 «Οργανισμός Υπουργείου Οικονομικών» (Α’ 181).
6. Το ν.δ. 496/1974 «Περί Λογιστικού των Νομικών
Προσώπων Δημοσίου Δικαίου» (Α’ 204).
7. Το π.δ. 11/2022 «Οργανισμός του “Οργανισμού Απασχόλησης Εργατικού Δυναμικού” (Ο.Α.Ε.Δ.)» (Α’ 25).
8. Την υπό στοιχεία 102928ΕΞ2023/10.7.2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
9. Την υπ’ αρ. 247/13/04.2.2025 γνώμη του Διοικητικού Συμβουλίου της Δημόσιας Υπηρεσίας Απασχόλησης
(Δ.ΥΠ.Α.).
10. Την υπ’ αρ. 5439/27.2.2025 εισήγηση της προϊσταμένης της Γ.Δ.Ο.Υ. του Υπουργείου Εργασίας και Κοινω-
νικής Ασφάλισης.
11. Τις με ΑΔΑ: 62Λ64691Ω2-ΑΒΛ, ΑΔΑ: ΨΣΑΓ4691Ω2ΞΚΔ, ΑΔΑ: ΨΟΥ64691ΩΖ-ΧΩΞ, ΑΔΑ: 9ΕΝΗ4691Ω2-ΙΘ2,
ΑΔΑ: 90ΒΙ4691Ω2-Χ7Ξ, ΑΔΑ: 9ΠΓΜ4691Ω2-6ΥΞ, ΑΔΑ:
68ΕΥ4691Ω2-Λ73, ΑΔΑ: ΨΖΗΣ4691Ω2-Μ5Χ, αποφάσεις
ανάληψης υποχρέωσης.
12. Το γεγονός ότι από τις διατάξεις της παρούσας
προκαλείται συνολική δαπάνη στον προϋπολογισμό
της Δ.ΥΠ.Α. ποσού, κατ’ ανώτατο όριο, τριών εκατομμυρίων (3.000.000,00) ευρώ, με κατανομή ένα εκατομμύριο
(1.000.000,00) ευρώ και δύο εκατομμύρια (2.000.000,00)
ευρώ κατά τα έτη 2025 και 2026 αντίστοιχα, σε βάρος
των πιστώσεων του ΚΑΕ 2639 «Λοιπές χορηγίες κοινωνικής πρόνοιας» του Προϋπολογισμού της Δ.ΥΠ.Α. Για
το έτος 2025 υφίστανται εγκεκριμένες πιστώσεις, ενώ
οι πιστώσεις έτους 2026 θα προβλεφθούν κατά την κατάρτιση του ΜΠΔΣ 2026-2029.
13. Την υπ’ αρ. 104272/16-12-2021 υπουργική απόφαση «Κανονισμός Ταμειακής και Λογιστικής Διαχείρισης
Ο.Α.Ε.Δ.» (Β’ 5948).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
16 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1886
16.04.2025 23:01:34
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
14. Το γεγονός ότι με τις διατάξεις της παρούσας τροποποιείται η υφιστάμενη διοικητική διαδικασία, η οποία
έχει εισαχθεί στο ΕΜΔΔ «ΜΙΤΟΣ» με επίσημο τίτλο: «ΠΡΟΓΡΑΜΜΑΤΑ ΚΟΙΝΩΝΙΚΟΥ ΤΟΥΡΙΣΜΟΥ ΣΥΝΤΑΞΙΟΥΧΩΝ
E ΕΦΚΑ - ΠΡΩΗΝ ΟΑΕΕ» και με Μοναδικό Αριθμό Καταχώρισης (Μ.Α.Κ.) 512271, αποφασίζουμε:
Την έγκριση του προγράμματος κοινωνικού τουρισμού για συνταξιούχους e-ΕΦΚΑ (πρώην ΟΑΕΕ) περιό-
δου 2025-2026 συνολικής δαπάνης τριών εκατομμυρίων
(3.000.000,00) ευρώ κατ’ ανώτατο όριο, με το ακόλουθο
περιεχόμενο:
Άρθρο 1
ΣΚΟΠΟΣ ΚΑΙ ΑΝΤΙΚΕΙΜΕΝΟ
ΤΟΥ ΠΡΟΓΡΑΜΜΑΤΟΣ
Σκοπός του Προγράμματος είναι η πραγματοποίηση
διακοπών από τους συνταξιούχους του e ΕΦΚΑ (πρώην
ΟΑΕΕ) σε καταλύματα του Μητρώου Παρόχων που καταρτίζεται με τους όρους της παρούσας μέσω της Επι-
ταγής Κοινωνικού Τουρισμού του άρθρου 4.
Άρθρο 2
ΔΙΚΑΙΟΥΧΟΙ/ΩΦΕΛΟΥΜΕΝΟΙ
ΤΟΥ ΠΡΟΓΡΑΜΜΑΤΟΣ
1. Ως «Δικαιούχοι» του προγράμματος Κοινωνικού
Τουρισμού περιόδου 2025-2026 ορίζονται συνταξιούχοι του e ΕΦΚΑ - πρώην ΟΑΕΕ που υπάγονται στο πεδίο
εφαρμογής της παρ. 5 του άρθρου 69 του ν. 3863/2010.
2. Ως «Ωφελούμενοι» του προγράμματος ορίζονται:
α) Τέκνα των δικαιούχων ηλικίας άνω των πέντε και
έως δεκαοχτώ ετών. Για τους σκοπούς της παρούσας
ως ημερομηνία συμπλήρωσης του 5ου έτους θεωρείται
η 01.01.2025,
β) τέκνα των δικαιούχων ηλικίας άνω των 18 ετών, έμμεσα ασφαλισμένα από τον δικαιούχο ή τον άλλο γονέα,
ή άμεσα ασφαλισμένα λόγω αναπηρίας σε ποσοστό 67%
και άνω ισοβίως, χωρίς ημέρες εργασίας,
γ) οι σύζυγοι των δικαιούχων, όταν είναι έμμεσα ασφαλισμένα μέλη αυτών,
δ) οι συνοδοί των δικαιούχων ή ωφελουμένων των
ως άνω περ. α’ έως γ’ ανηκόντων στην κατηγορία ατόμων με αναπηρία σε ποσοστό 67% και άνω, και μόνο
στην περίπτωση που υπάρχει αναγκαιότητα συνοδείας,
η οποία βεβαιώνεται από τον αρμόδιο δημόσιο φορέα
βάσει του ισχύοντος θεσμικού πλαισίου, όπως η Δημόσια
Πρόσκληση ορίζει.
Κρίσιμος χρόνος συνδρομής της προϋπόθεσης ενεργού ασφαλιστικής ικανότητας των περ. β’ και γ’ είναι η
ημερομηνία λήξης της προθεσμίας υποβολής των αιτήσεων.
3. Για τους σκοπούς της παρούσας ως τέκνο νοείται
κάθε φυσικό, νομιμοποιηθέν ή νομίμως αναγνωρισθέν
ή υιοθετημένο τέκνο και γενικά κάθε τέκνο του οποίου
οι δικαιούχοι έχουν τη γονική μέριμνα και επιμέλεια.
4. Σε περιπτώσεις συζύγων που αμφότεροι είναι δικαιούχοι της παροχής κατά την έννοια της παρ. 1 του
παρόντος, ο ένας εκλαμβάνεται ως ωφελούμενος του
άλλου, εφόσον δηλωθεί στην αίτηση του άρθρου 7 της
παρούσας, όπως ορίζεται στη Δημόσια Πρόσκληση.
5. Δεν θεωρούνται δικαιούχοι - ωφελούμενοι του προγράμματος Κοινωνικού Τουρισμού περιόδου 2025-2026:
α) Οι δικαιούχοι - ωφελούμενοι συναφούς παροχής
από οποιονδήποτε άλλο φορέα για την ίδια χρονική περίοδο υλοποίησης του προγράμματος, ως αυτή ορίζεται
στην παρ. 1 του άρθρου 3 της παρούσας,
β) οι επιλεγέντες δικαιούχοι - ωφελούμενοι στο πλαίσιο των προηγούμενων προγραμμάτων Κοινωνικού Του-
ρισμού που τους επεβλήθη κύρωση μη συμμετοχής στο
πρόγραμμα περιόδου 2025-2026.
6. Οι πληροφορίες για την εξακρίβωση της πλήρωσης
των προϋποθέσεων συμμετοχής των ως άνω παραγράφων αναζητούνται αυτεπαγγέλτως. Για τις περιπτώσεις
που δεν είναι δυνατή η αυτεπάγγελτη αναζήτηση, επισυνάπτονται στην ηλεκτρονική αίτηση συμμετοχής δικαιο-
λογητικά, όπως η Δημόσια Πρόσκληση ορίζει.
Άρθρο 3
ΔΙΑΡΚΕΙΑ ΠΡΟΓΡΑΜΜΑΤΟΣ ΑΡΙΘΜΟΣ ΔΙΚΑΙΟΥΧΩΝ/ΩΦΕΛΟΥΜΕΝΩΝ
1. Το πρόγραμμα διαρκεί 12 μήνες. Οι ημερομηνίες
υλοποίησής του ορίζονται με απόφαση του Διοικητή
της Δ.Υ.Π.A.
2. Η διάρκεια διαμονής των δικαιούχων - ωφελουμένων ορίζεται από μία (1) έως έξι (6) διανυκτερεύσεις
εντός του χρονικού διαστήματος της ως άνω παραγράφου για όλες τις περιοχές της Ελλάδας, πλην:
α) Των νήσων Λέρου, Λέσβου, Χίου, Κω, Σάμου και Ρόδου, όπου είναι δυνατόν να πραγματοποιηθούν έως δέκα
(10) διανυκτερεύσεις, και
β) των Δήμων Ιστιαίας-Αιδηψού και Μαντουδίου-ΛίμνηςΑγ. Άννας της Π.Ε. Ευβοίας, των Π.Ε. Μαγνησίας, Καρδί-
τσας, Λάρισας, Τρικάλων και Έβρου, όπου είναι δυνατόν
να πραγματοποιηθούν έως δώδεκα (12) διανυκτερεύσεις.
3. Ο αριθμός των δικαιούχων και των ωφελούμενων
του προγράμματος ανέρχεται στις 25.000.
Άρθρο 4
ΕΠΙΤΑΓΗ ΚΟΙΝΩΝΙΚΟΥ ΤΟΥΡΙΣΜΟΥ ΥΨΟΣ ΕΠΙΔΟΤΗΣΗΣ-
ΙΔΙΩΤΙΚΗ ΣΥΜΜΕΤΟΧΗ ΔΙΚΑΙΟΥΧΩΝ
1. Η Επιταγή Κοινωνικού Τουρισμού ενσωματώνει:
α) Μια συγκεκριμένη οικονομική αξία για τη διαμονή σε τουριστικά καταλύματα, και β) μια συγκεκριμένη
οικονομική αξία για τη συσχετιζόμενη με τη διαμονή
στα συγκεκριμένα καταλύματα της περ. α’ ακτοπλοϊκή
μετάβαση - επιστροφή. Σκοπός της Επιταγής Κοινωνικού
Τουρισμού είναι η ανταλλαγή της μέσω της ηλεκτρονικής
ενεργοποίησής της στην πρώτη περίπτωση με υπηρεσίες
διαμονής και στη δεύτερη με υπηρεσίες ακτοπλοϊκής
μετακίνησης προς τους δικαιούχους - ωφελουμένους
από τους παρόχους του προγράμματος, σύμφωνα με
τους όρους της Δημόσιας Πρόσκλησης.
2.α. Το ύψος της οικονομικής αξίας της επιταγής που
αποτελεί την επιδότηση του δικαιούχου και των ωφελουμένων του για τη διαμονή τους σε τουριστικά κα-
ταλύματα, είναι ανάλογο με την περιοχή, τον τύπο, την
περίοδο και την κατηγορία του τουριστικού καταλύματος και ορίζεται ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
ΠΙΝΑΚΑΣ 1: ΤΙΜΕΣ ΕΠΙΔΟΤΗΣΗΣ ΓΙΑ ΤΑ ΤΟΥΡΙΣΤΙΚΑ ΚΑΤΑΛΥΜΑΤΑ ΟΛΩΝ ΤΩΝ ΠΕΡΙΟΧΩΝ
ΠΛΗΝ ΤΩΝ ΔΗΜΩΝ ΙΣΤΙΑΙΑΣ - ΑΙΔΗΨΟΥ ΚΑΙ ΜΑΝΤΟΥΔΙΟΥ - ΛΙΜΝΗΣ - ΑΓ. ΑΝΝΑΣ ΤΗΣ Π.Ε. ΕΥΒΟΙΑΣ,
ΤΩΝ ΠΕΡΙΦΕΡΕΙΑΚΩΝ ΕΝΟΤΗΤΩΝ ΜΑΓΝΗΣΙΑΣ, ΚΑΡΔΙΤΣΑΣ, ΛΑΡΙΣΑΣ, ΤΡΙΚΑΛΩΝ ΚΑΙ ΕΒΡΟΥ,
ΚΑΘΩΣ ΚΑΙ ΤΩΝ ΝΗΣΩΝ ΛΕΡΟΥ, ΛΕΣΒΟΥ, ΧΙΟΥ, ΚΩ, ΣΑΜΟΥ ΚΑΙ ΡΟΔΟΥ
(ΑΝΑ ΔΙΚΑΙΟΥΧΟ/ΩΦΕΛΟΥΜΕΝΟ - ΑΝΑ ΔΙΑΝΥΚΤΕΡΕΥΣΗ)
ΤΥΠΟΣ ΚΑΤΑΛΥΜΑΤΟΣ
ΚΑΤΗΓΟΡΙΑ
ΚΑΤΑΛΥΜΑΤΟΣ
ΓΕΝΙΚΕΣ ΤΙΜΕΣ
(ΑΝΑ ΔΙΚΑΙΟΥΧΟ/ΩΦΕΛΟΥΜΕΝΟ ΑΝΑ ΔΙΑΝΥΚΤΕΡΕΥΣΗ)
ΤΙΜΕΣ ΕΠΙΔΟΤΗΣΗΣ
ΜΕ ΠΡΩΙΝΟ***
ΤΙΜΕΣ ΕΠΙΔΟΤΗΣΗΣ
ΧΩΡΙΣ ΠΡΩΙΝΟ
ΞΕΝΟΔΟΧΕΙΑ/ΚΑΤΑΛΥΜΑΤΑ ΠΟΥ
ΛΕΙΤΟΥΡΓΟΥΝ ΕΝΤΟΣ ΚΤΗΡΙΩΝ
ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ
(ΠΑΡΑΔΟΣΙΑΚΑ ΚΑΤΑΛΥΜΑΤΑ)
5 ΑΣΤΕΡΩΝ
35,00€
28,00€
4 ΑΣΤΕΡΩΝ
32,00€
26,00€
3 ΑΣΤΕΡΩΝ
30,00€
25,00€
2 ΑΣΤΕΡΩΝ
25,00€
23,00€
1 ΑΣΤΕΡΟΣ
22,00€
21,00€
ΕΝΟΙΚΙΑΖΟΜΕΝΑ ΕΠΙΠΛΩΜΕΝΑ
ΔΙΑΜΕΡΙΣΜΑΤΑ/ΔΩΜΑΤΙΑ - ΕΕΔΔ
ΠΟΥ ΛΕΙΤΟΥΡΓΟΥΝ ΕΝΤΟΣ ΚΤΗΡΙΩΝ
ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ
(ΠΑΡΑΔΟΣΙΑΚΑ ΚΑΤΑΛΥΜΑΤΑ)
5 ΚΛΕΙΔΙΩΝ
27,00€
25,00€
4 ΚΛΕΙΔΙΩΝ
24,00€
22,00€
3 ΚΛΕΙΔΙΩΝ
22,00€
20,00€
2 ΚΛΕΙΔΙΩΝ
18,00€
16,00€
1 ΚΛΕΙΔΙ/ΧΩΡΙΣ
ΚΑΤΑΤΑΞΗ
16,00€
15,00€
ΤΟΥΡΙΣΤΙΚΕΣ ΕΠΙΠΛΩΜΕΝΕΣ
ΚΑΤΟΙΚΙΕΣ - ΕΠΑΥΛΕΙΣ
(ΑΥΤΟΕΞΥΠΗΡΕΤΟΥΜΕΝΑ ΚΑΤΑΛΥΜΑΤΑ)
25,00€
19,00€
ΟΡΓΑΝΩΜΕΝΕΣ ΚΑΤΑΣΚΗΝΩΣΕΙΣ
11,00€
10,00€
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
ΠΙΝΑΚΑΣ 2: ΤΙΜΕΣ ΕΠΙΔΟΤΗΣΗΣ ΓΙΑ ΤΑ ΤΟΥΡΙΣΤΙΚΑ ΚΑΤΑΛΥΜΑΤΑ ΤΩΝ ΝΗΣΩΝ ΛΕΡΟΥ,
ΛΕΣΒΟΥ, ΧΙΟΥ, ΚΩ, ΣΑΜΟΥ ΚΑΙ ΡΟΔΟΥ
(ΑΝΑ ΔΙΚΑΙΟΥΧΟ/ΩΦΕΛΟΥΜΕΝΟ - ΑΝΑ ΔΙΑΝΥΚΤΕΡΕΥΣΗ)
ΤΥΠΟΣ ΚΑΤΑΛΥΜΑΤΟΣ
ΚΑΤΗΓΟΡΙΑ
ΚΑΤΑΛΥΜΑΤΟΣ
ΓΕΝΙΚΕΣ ΤΙΜΕΣ(ΑΝΑ ΔΙΚΑΙΟΥΧΟ/
ΩΦΕΛΟΥΜΕΝΟ – ΑΝΑ ΔΙΑΝΥΚΤΕΡΕΥΣΗ)
ΤΙΜΕΣ ΕΠΙΔΟΤΗΣΗΣ
ΜΕ ΠΡΩΙΝΟ **
ΤΙΜΕΣ ΕΠΙΔΟΤΗΣΗΣ
ΧΩΡΙΣ ΠΡΩΙΝΟ **
ΞΕΝΟΔΟΧΕΙΑ/ΚΑΤΑΛΥΜΑΤΑ ΠΟΥ
ΛΕΙΤΟΥΡΓΟΥΝ ΕΝΤΟΣ ΚΤΗΡΙΩΝ
ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ
(ΠΑΡΑΔΟΣΙΑΚΑ ΚΑΤΑΛΥΜΑΤΑ)
5 ΑΣΤΕΡΩΝ
47,00€
35,00€
4 ΑΣΤΕΡΩΝ
41,00€
32,00€
3 ΑΣΤΕΡΩΝ
36,00€
27,00€
2 ΑΣΤΕΡΩΝ
28,00€
24,00€
1 ΑΣΤΕΡΟΣ
24,00€
22,00€
ΕΝΟΙΚΙΑΖΟΜΕΝΑ ΕΠΙΠΛΩΜΕΝΑ
ΔΙΑΜΕΡΙΣΜΑΤΑ/ ΔΩΜΑΤΙΑ - ΕΕΔΔ
ΠΟΥ ΛΕΙΤΟΥΡΓΟΥΝ ΕΝΤΟΣ ΚΤΗΡΙΩΝ
ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ
(ΠΑΡΑΔΟΣΙΑΚΑ ΚΑΤΑΛΥΜΑΤΑ)
5 ΚΛΕΙΔΙΩΝ
33,00€
29,00€
4 ΚΛΕΙΔΙΩΝ
29,00€
25,00€
3 ΚΛΕΙΔΙΩΝ
26,00€
22,00€
2 ΚΛΕΙΔΙΩΝ
21,00€
17,00€
1 ΚΛΕΙΔΙ/ΧΩΡΙΣ
ΚΑΤΑΤΑΞΗ
18,00€
16,00€
ΤΟΥΡΙΣΤΙΚΕΣ ΕΠΙΠΛΩΜΕΝΕΣ ΚΑΤΟΙΚΙΕΣ
–ΕΠΑΥΛΕΙΣ (ΑΥΤΟΕΞΥΠΗΡΕΤΟΥΜΕΝΑ
ΚΑΤΑΛΥΜΑΤΑ)
30,00€
22,00€
ΟΡΓΑΝΩΜΕΝΕΣ ΚΑΤΑΣΚΗΝΩΣΕΙΣ
11,00€
10,00€
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
ΠΙΝΑΚΑΣ 3: ΤΙΜΕΣ ΕΠΙΔΟΤΗΣΗΣ ΓΙΑ ΤΑ ΤΟΥΡΙΣΤΙΚΑ ΚΑΤΑΛΥΜΑΤΑ ΤΩΝ ΔΗΜΩΝ ΙΣΤΙΑΙΑΣ - ΑΙΔΗΨΟΥ
ΚΑΙ ΜΑΝΤΟΥΔΙΟΥ - ΛΙΜΝΗΣ - ΑΓ. ΑΝΝΑΣ ΤΗΣ Π.Ε. ΕΥΒΟΙΑΣ, ΤΩΝ ΠΕΡΙΦΕΡΕΙΑΚΩΝ ΕΝΟΤΗΤΩΝ ΜΑΓΝΗΣΙΑΣ,
ΚΑΡΔΙΤΣΑΣ, ΛΑΡΙΣΑΣ, ΤΡΙΚΑΛΩΝ ΚΑΙ ΕΒΡΟΥ
(ΑΝΑ ΔΙΚΑΙΟΥΧΟ/ΩΦΕΛΟΥΜΕΝΟ - ΑΝΑ ΔΙΑΝΥΚΤΕΡΕΥΣΗ)
ΤΥΠΟΣ ΚΑΤΑΛΥΜΑΤΟΣ
ΚΑΤΗΓΟΡΙΑ
ΚΑΤΑΛΥΜΑΤΟΣ
ΤΙΜΕΣ
ΕΠΙΔΟΤΗΣΗΣ
ΞΕΝΟΔΟΧΕΙΑ/ ΚΑΤΑΛΥΜΑΤΑ ΠΟΥ ΛΕΙΤΟΥΡΓΟΥΝ
ΕΝΤΟΣ ΚΤΗΡΙΩΝ ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ
(ΠΑΡΑΔΟΣΙΑΚΑ ΚΑΤΑΛΥΜΑΤΑ)
5 ΑΣΤΕΡΩΝ
56,00€
4 ΑΣΤΕΡΩΝ
49,00€
3 ΑΣΤΕΡΩΝ
43,00€
2 ΑΣΤΕΡΩΝ
34,00€
1 ΑΣΤΕΡΟΣ
29,00€
ΕΝΟΙΚΙΑΖΟΜΕΝΑ ΕΠΙΠΛΩΜΕΝΑ ΔΙΑΜΕΡΙΣΜΑΤΑ/
ΔΩΜΑΤΙΑ - ΕΕΔΔ ΠΟΥ ΛΕΙΤΟΥΡΓΟΥΝ ΕΝΤΟΣ ΚΤΗΡΙΩΝ
ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ (ΠΑΡΑΔΟΣΙΑΚΑ
ΚΑΤΑΛΥΜΑΤΑ)
5 ΚΛΕΙΔΙΩΝ
40,00€
4 ΚΛΕΙΔΙΩΝ
35,00€
3 ΚΛΕΙΔΙΩΝ
31,00€
2 ΚΛΕΙΔΙΩΝ
25,00€
1 ΚΛΕΙΔΙ/
ΧΩΡΙΣ ΚΑΤΑΤΑΞΗ
22,00€
ΤΟΥΡΙΣΤΙΚΕΣ ΕΠΙΠΛΩΜΕΝΕΣ ΚΑΤΟΙΚΙΕΣ - ΕΠΑΥΛΕΙΣ
(ΑΥΤΟΕΞΥΠΗΡΕΤΟΥΜΕΝΑ ΚΑΤΑΛΥΜΑΤΑ)
36,00€
ΟΡΓΑΝΩΜΕΝΕΣ  ΚΑΤΑΣΚΗΝΩΣΕΙΣ
13,00€
β. Οι τιμές επιδότησης για τα καταλύματα των περιο­χών των Πινάκων 1 και 2 προσαυξάνονται κατά 20% για
διανυκτερεύσεις που θα πραγματοποιηθούν τον μήνα Αύγουστο του 2025 και κατά τις περιόδους από 15.12.2025
έως 14.01.2026 και από 03.04.2026 έως 19.04.2026.
3. Οι δικαιούχοι για τη διαμονή τους στα καταλύματα όλης της χώρας, πλην όσων βρίσκονται στους Δήμους
Ιστιαίας-Αιδηψού και Μαντουδίου-Λίμνης-Αγ. Άννας της Π.Ε. Ευβοίας, καθώς και στις Π.Ε. Μαγνησίας, Καρδίτσας,
Λάρισας, Τρικάλων, Έβρου και στις νήσους Λέρο, Λέσβο, Χίο, Κω, Σάμο και Ρόδο, καταβάλλουν ιδιωτική συμμετοχή,
που δεν μπορεί να υπερβαίνει τα ανώτατα όρια του παρακάτω πίνακα ανάλογα με την περιοχή, τον τύπο και την
κατηγορία του τουριστικού καταλύματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
ΠΙΝΑΚΑΣ 4: ΑΝΩΤΑΤΑ ΠΟΣΑ ΙΔΙΩΤΙΚΗΣ ΣΥΜΜΕΤΟΧΗΣ
ΑΝΑ ΔΙΚΑΙΟΥΧΟ-ΩΦΕΛΟΥΜΕΝΟ ΚΑΙ ΑΝΑ ΔΙΑΝΥΚΤΕΡΕΥΣΗ ΣΕ ΚΑΤΑΛΥΜΑΤΑ ΕΚΤΟΣ ΤΩΝ ΔΗΜΩΝ ΙΣΤΙΑΙΑΣ ΑΙΔΗΨΟΥ ΚΑΙ ΜΑΝΤΟΥΔΙΟΥ - ΛΙΜΝΗΣ - ΑΓ. ΑΝΝΑΣ ΤΗΣ ΠΕΡΙΦΕΡΕΙΑΚΗΣ ΕΝΟΤΗΤΑΣ ΕΥΒΟΙΑΣ,
ΤΩΝ ΠΕΡΙΦΕΡΕΙΑΚΩΝ ΕΝΟΤΗΤΩΝ ΜΑΓΝΗΣΙΑΣ, ΚΑΡΔΙΤΣΑΣ, ΛΑΡΙΣΑΣ, ΤΡΙΚΑΛΩΝ ΚΑΙ ΕΒΡΟΥ
ΚΑΙ ΤΩΝ ΝΗΣΩΝ ΛΕΡΟΥ, ΛΕΣΒΟΥ, ΧΙΟΥ, ΚΩ, ΣΑΜΟΥ ΚΑΙ ΡΟΔΟΥ
ΤΥΠΟΣ ΚΑΤΑΛΥΜΑΤΟΣ
ΚΑΤΗΓΟΡΙΑ
ΚΑΤΑΛΥΜΑΤΟΣ
ΤΙΜΕΣ
ΜΕ ΠΡΩΙΝΟ
ΤΙΜΕΣ
ΧΩΡΙΣ ΠΡΩΙΝΟ
ΞΕΝΟΔΟΧΕΙΑ/ΚΑΤΑΛΥΜΑΤΑ ΠΟΥ
ΛΕΙΤΟΥΡΓΟΥΝ ΕΝΤΟΣ ΚΤΗΡΙΩΝ
ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ
(ΠΑΡΑΔΟΣΙΑΚΑ ΚΑΤΑΛΥΜΑΤΑ)
5 ΑΣΤΕΡΩΝ
12,00€
7,00€
4 ΑΣΤΕΡΩΝ
9,00€
6,00€
3 ΑΣΤΕΡΩΝ
6,00€
2,00€
2 ΑΣΤΕΡΩΝ
3,00€
1,00€
1 ΑΣΤΕΡΟΣ
2,00€
1,00€
ΕΝΟΙΚΙΑΖΟΜΕΝΑ ΕΠΙΠΛΩΜΕΝΑ
ΔΙΑΜΕΡΙΣΜΑΤΑ/ ΔΩΜΑΤΙΑ - ΕΕΔΔ
ΠΟΥ ΛΕΙΤΟΥΡΓΟΥΝ ΕΝΤΟΣ ΚΤΗΡΙΩΝ
ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ
(ΠΑΡΑΔΟΣΙΑΚΑ ΚΑΤΑΛΥΜΑΤΑ)
5 ΚΛΕΙΔΙΩΝ
6,00€
4,00€
4 ΚΛΕΙΔΙΩΝ
5,00€
3,00€
3 ΚΛΕΙΔΙΩΝ
4,00€
2,00€
2 ΚΛΕΙΔΙΩΝ
3,00€
1,00€
1 ΚΛΕΙΔΙ/ΧΩΡΙΣ
ΚΑΤΑΤΑΞΗ
2,00€
1,00€
ΤΟΥΡΙΣΤΙΚΕΣ ΕΠΙΠΛΩΜΕΝΕΣ
ΚΑΤΟΙΚΙΕΣ - ΕΠΑΥΛΕΙΣ
5,00€
3,00€
ΟΡΓΑΝΩΜΕΝΕΣ ΚΑΤΑΣΚΗΝΩΣΕΙΣ
-
Στα καταλύματα που βρίσκονται στους Δήμους Ιστιαίας-Αιδηψού και Μαντουδίου-Λίμνης-Αγ. Άννας της Π.Ε.
Ευβοίας, στις Π.Ε. Μαγνησίας, Καρδίτσας, Λάρισας, Τρικάλων, Έβρου, καθώς και στις νήσους Λέρο, Λέσβο, Χίο, Κω,
Σάμο και Ρόδο δεν καταβάλλεται ιδιωτική συμμετοχή.
Σε περίπτωση μη τήρησης των ως άνω για την καταβολή και τα όρια ιδιωτικής συμμετοχής επιβάλλονται οι κυρώσεις του άρθρου 14 της παρούσας.
4.α. Το ύψος της οικονομικής αξίας της επιταγής δικαιούχων-ωφελουμένων για την ακτοπλοϊκή μετάβαση στην
περιοχή του τουριστικού καταλύματος ανέρχεται:
i) Στο 50% για τον γενικό πληθυσμό,
ii) στο 100% για τα άτομα με αναπηρία σε ποσοστό τουλάχιστον 50%,
της προβλεπόμενης τιμής οικονομικής θέσης της αντίστοιχης δρομολογιακής περιόδου, όπως αυτή διαμορφώνεται
κατόπιν τυχόν έκπτωσης που παρέχεται από τους παρόχους στο πλαίσιο της ευρύτερης τιμολογιακής πολιτικής τους,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
β. το ύψος της ιδιωτικής συμμετοχής των δικαιούχωνωφελουμένων ανέρχεται για τον γενικό πληθυσμό στο
25% της προβλεπόμενης χωρίς έκπτωση τιμής οικονομικής θέσης κατά την αντίστοιχη δρομολογιακή περίοδο
και στο 50% αυτής, όταν προσφέρεται με έκπτωση από
τους παρόχους στο πλαίσιο της ευρύτερης τιμολογιακής
πολιτικής τους. Για τα άτομα με αναπηρία σε ποσοστό
50% και άνω η συμμετοχή του δικαιούχου/ωφελουμένου
είναι υποχρεωτικά μηδενική.
Τα ποσοστά έκπτωσης, επιδότησης και ιδιωτικής
συμμετοχής, όπως αποτυπώνονται ανωτέρω, ισχύουν
για όλη τη διάρκεια του προγράμματος περιόδου 20252026. Στην περίπτωση αύξησης των ποσοστών έκπτω-
σης των παρόχων, τα ποσά επιδότησης και ιδιωτικής
συμμετοχής εξακολουθούν να υπολογίζονται με βάση τα
αντίστοιχα ως άνω ποσοστά, τα οποία συναθροιζόμενα
με το ποσοστό έκπτωσης του παρόχου δεν μπορούν να
υπερβαίνουν το 100% της τιμής.
5. Η «Επιταγή Κοινωνικού Τουρισμού» με βάση το είδος
της οικονομικής αξίας που ενσωματώνει κατά την παρ. 1
του παρόντος, διακρίνεται σε δύο άρρηκτα συνδεδεμένες μεταξύ τους επιμέρους Επιταγές, στην Επιταγή Δια-
μονής σε Τουριστικά Καταλύματα και στην Επιταγή Ακτοπλοϊκής Μετακίνησης (μετάβασης - επιστροφής), έχει δε
τη μορφή ενός διαφορετικού ηλεκτρονικού αριθμού για
κάθε δικαιούχο και για κάθε ωφελούμενο, ο οποίος δη­
μιουργείται αυτόματα στο Ολοκληρωμένο Πληροφοριακό Σύστημα (ΟΠΣ) της Δ.ΥΠ.Α. και ισχύει αποκλειστικά
για τους σκοπούς του συγκεκριμένου προγράμματος
από την έναρξη και μέχρι τη λήξη αυτού.
6. Η επιδότηση μέσω της Επιταγής Κοινωνικού Τουρισμού δίνει τη δυνατότητα στους δικαιούχους να επιλέ-
γουν οι ίδιοι τους παρόχους Τουριστικών Καταλυμάτων
και Ακτοπλοϊκών Εισιτηρίων από τα αντίστοιχα Μητρώα
της Δ.ΥΠ.Α., σύμφωνα με τις ανάγκες τους.
Άρθρο 5
ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ
1. Ως πάροχοι νοούνται: α) Τα τουριστικά καταλύματα,
και β) τα φυσικά ή νομικά πρόσωπα που προσφέρουν
υπηρεσίες ακτοπλοϊκής μετακίνησης επιβατών, όπως
προσδιορίζονται στη Δημόσια Πρόσκληση.
2. Οι πάροχοι της παρ. 1 πρέπει να έχουν σε ισχύ όλα τα
απαιτούμενα δικαιολογητικά που αφορούν στη νόμιμη
λειτουργία τους, όπως αυτά περιγράφονται στη Δημόσια
Πρόσκληση.
Άρθρο 6
ΔΗΜΟΣΙΑ ΠΡΟΣΚΛΗΣΗ
ΓΙΑ ΤΗΝ ΚΑΤΑΡΤΙΣΗ ΤΩΝ ΜΗΤΡΩΩΝ
ΔΙΚΑΙΟΥΧΩΝ - ΩΦΕΛΟΥΜΕΝΩΝ ΚΑΙ ΠΑΡΟΧΩΝ
1. Με Δημόσια Πρόσκληση του Διοικητή της Δ.ΥΠ.Α.,
που εκδίδεται εντός μηνός από τη δημοσίευση της παρούσας, προσκαλούνται οι δικαιούχοι και οι πάροχοι να
υποβάλουν αίτηση συμμετοχής στο πρόγραμμα.
2. Με τη Δημόσια Πρόσκληση προσδιορίζονται οι
προϋ­ποθέσεις και τα απαιτούμενα δικαιολογητικά συμμετοχής των δικαιούχων-ωφελουμένων και των παρό-
χων, η προθεσμία και η διαδικασία υποβολής και αξιολόγησης των ηλεκτρονικών αιτήσεων, οι διαδικασίες
κατάρτισης, επικαιροποίησης των Μητρώων Δικαιούχων
και Παρόχων, υποβολής ενστάσεων, σύναψης συμβάσεων, ενεργοποίησης των επιταγών, πρόωρων αναχωρή-
σεων, καθώς και κάθε άλλη αναγκαία λεπτομέρεια για
την υλοποίηση του προγράμματος.
3. Η Δημόσια Πρόσκληση αναρτάται στον ιστότοπο
της Δ.ΥΠ.Α. (www.dypa.gov.gr) και του «ΔΙΑΥΓΕΙΑ».
4. Η Δημόσια Πρόσκληση της παρ. 1 του παρόντος
δύναται να συμπληρωθεί ή τροποποιηθεί με συμπληρωματικές Δημόσιες Προσκλήσεις, που εκδίδονται εντός
των χρονικών ορίων υλοποίησης του προγράμματος.
Άρθρο 7
ΑΙΤΗΣΕΙΣ ΥΠΟΨΗΦΙΩΝ ΔΙΚΑΙΟΥΧΩΝ ΔΙΑΔΙΚΑΣΙΑ ΥΠΟΒΟΛΗΣ
1. Οι αιτήσεις συμμετοχής των υποψηφίων δικαιούχων υποβάλλονται προς τη Δ.ΥΠ.Α. αποκλειστικά με ηλε-
κτρονικό τρόπο, όπως η Δημόσια Πρόσκληση ορίσει. Σε
περίπτωση υποβολής αίτησης με τρόπο διαφορετικό
από αυτόν που ορίζεται στην Πρόσκληση, η αίτηση δεν
λαμβάνεται υπόψη.
2. Οι ηλεκτρονικές αιτήσεις υποβάλλονται μέσα στην
προθεσμία που ορίζεται στη Δημόσια Πρόσκληση. Μετά
τη λήξη της προθεσμίας δεν είναι δυνατή η υποβολή
αιτήσεων.
3. Στην αίτηση συμπληρώνονται υποχρεωτικά τα στοιχεία που απαιτούνται για την εξακρίβωση της πλήρωσης
των προϋποθέσεων συμμετοχής του άρθρου 2 και τη
μοριοδότηση του άρθρου 8, καθώς και τα στοιχεία των
ωφελούμενων μελών και ανήλικων τέκνων, ωφελούμενων και μη, προκειμένου για τη συμμετοχή τους στο
πρόγραμμα και τη μοριοδότηση των δικαιούχων.
4. Ο υποψήφιος φέρει την ευθύνη της πλήρους και
ορθής συμπλήρωσης της ηλεκτρονικής του αίτησης.
Διόρθωση των αιτήσεων είναι δυνατή κατά τη διάρκεια υποβολής αυτών, όπως η Δημόσια Πρόσκληση ορί-
σει. Μετά τη λήξη της προθεσμίας υποβολής αιτήσεων
δεν είναι δυνατή η συμπλήρωση στοιχείων ή μελών ή η
διόρθωσή τους.
5. Η αίτηση επέχει θέση υπεύθυνης δήλωσης του
άρθρου 8 του ν. 1599/1986 (Α’ 75) για τα στοιχεία που
διαλαμβάνονται σε αυτήν και υπόκειται σε δειγματοληπτικούς ελέγχους σύμφωνα με την παρ. 3 του άρθρου 10
του ν. 3230/2004 (Α’ 44). Η ανακρίβεια των στοιχείων που
δηλώνονται στην αίτηση επισύρει τις προβλεπόμενες
ποινικές και διοικητικές κυρώσεις.
6. Η υποβολή αίτησης συμμετοχής συνιστά εξουσιοδότηση προς τη Δ.ΥΠ.Α. για τη χρήση και επεξεργασία
των προσωπικών δεδομένων του αιτούντος και των ωφελουμένων μελών του αποκλειστικά για τους σκοπούς
της παρούσας. Τα στοιχεία των δικαιούχων δύναται να
διασταυρώνονται με τα τηρούμενα στοιχεία αντίστοιχων
προγραμμάτων υλοποιούμενων από τρίτους φορείς για
την εξακρίβωση της προϋπόθεσης της περ. α’ της παρ. 5
του άρθρου 2 της παρούσας.
7. Μη επισύναψη στην ηλεκτρονική αίτηση των δικαιολογητικών που ορίζονται από τη Δημόσια Πρόσκληση
και αναντιστοιχία των δηλουμένων στην αίτηση στοιχείΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
ων με τα υποβληθέντα ή αυτεπαγγέλτως αναζητηθέντα
δικαιολογητικά, είναι δυνατόν να επιφέρει είτε αποκλεισμό του δικαιούχου ή ωφελούμενου αυτού από το Πρό-
γραμμα είτε μη μοριοδότησή του για τα κριτήρια εκείνα
στα οποία αφορούν τα δικαιολογητικά.
Άρθρο 8
ΚΡΙΤΗΡΙΑ ΜΟΡΙΟΔΟΤΗΣΗΣ ΓΙΑ ΤΗΝ ΕΠΙΛΟΓΗ
ΤΩΝ ΔΙΚΑΙΟΥΧΩΝ - ΚΑΤΑΡΤΙΣΗ ΜΗΤΡΩΟΥ
ΔΙΚΑΙΟΥΧΩΝ/ΩΦΕΛΟΥΜΕΝΩΝ
1. Η Δ.ΥΠ.Α. επεξεργάζεται τις αιτήσεις και προβαίνει
στη μοριοδότηση των υποψηφίων που πληρούν τις προϋ­
ποθέσεις των παρ. 1 και 5 του άρθρου 2 της παρούσας.
2. Τα κριτήρια μοριοδότησης και ο αριθμός μορίων
ανά κριτήριο έχουν ως εξής:
α. Ιδιότητα Δικαιούχου ΑμεΑ σε ποσοστό 50% και άνω:
50 μόρια,
β. ιδιότητα μονογονέα: 10 μόρια,
γ. αριθμός ανηλίκων τέκνων (ηλικίας έως 18 ετών): 15
μόρια για κάθε τέκνο.
Κρίσιμος χρόνος συνδρομής των κριτηρίων α’ έως γ’
είναι ο χρόνος λήξης της προθεσμίας υποβολής των αιτήσεων συμμετοχής στη Δημόσια Πρόσκληση,
δ. ύψος ετήσιου συνολικού οικογενειακού εισοδήματος, ανεξαρτήτως από την πηγή προέλευσής του, πραγ-
ματικού και τεκμαρτού, του φορολογικού έτους 2023,
ως εξής:
i) Έως 10.000,99: 30 μόρια,
ii) από 10.001,00 έως 20.000,99 €: 20 μόρια,
iii) από 20.001,00 έως 30.000,00 €: 10 μόρια.
ε. Νέος Δικαιούχος ή δικαιούχος που συμμετείχε αλλά
δεν επελέγη λόγω μοριοδότησης στα Προγράμματα Κοινωνικού Τουρισμού περιόδων 2023-2024 και 2024-2025
της Δ.ΥΠ.Α.: 20 μόρια.
3. Οι πληροφορίες για τα κριτήρια μοριοδότησης αναζητούνται αυτεπάγγελτα από τους αρμόδιους φορείς.
Σε περίπτωση που δεν είναι δυνατή η αυτεπάγγελτη
αναζήτηση, οι πληροφορίες αναζητούνται από σχετικά
δικαιολογητικά, όπως η Δημόσια Πρόσκληση ορίσει.
4. Επιλεγόμενοι από τη διαδικασία μοριοδότησης είναι
εκείνοι οι δικαιούχοι που συγκεντρώνουν τη μέγιστη
βαθμολογία,μέχρι της πληρώσεως αθροιστικά με τους
ωφελουμένους τους του προβλεπόμενου αριθμού.
5. Μετά τη μοριοδότηση οι δικαιούχοι κατατάσσονται
σε προσωρινό Μητρώο Δικαιούχων-Ωφελουμένων, στο
οποίο αναγράφονται:
α. Ο Κωδικός Αριθμός της αίτησης συμμετοχής τους, τα
τέσσερα τελευταία ψηφία του Αριθμού Φορολογικού Μητρώου τους (ΑΦΜ) και τα τέσσερα τελευταία ψηφία του
Αριθμού Μητρώου Κοινωνικής Ασφάλισής τους (ΑΜΚΑ),
β. τα τέσσερα τελευταία ψηφία του Αριθμού Μητρώου Κοινωνικής Ασφάλισης (ΑΜΚΑ) των ωφελούμενων
μελών ανά δικαιούχο,
γ. τα μόρια που αντιστοιχούν σε καθένα από τα κριτήρια μοριοδότησης της παρ. 2 του παρόντος, ο συνολι-
κός αριθμός μορίων, η σειρά κατάταξης των δικαιούχων
με βάση τη συνολική μοριοδότηση των κριτηρίων. Ο
αριθμός κατάταξης των ωφελουμένων είναι ίδιος με τον
αριθμό κατάταξης των δικαιούχων,
δ. ένδειξη για την έκδοση Επιταγής Κοινωνικού Τουρισμού για τους επιλεγόμενους δικαιούχους και τους
ωφελούμενους αυτών που πληρούν τις προϋποθέσεις
του άρθρου 2 της παρούσας.
6. Για τους υποψήφιους που δεν πληρούν ή που δεν
αποδεικνύεται ότι πληρούν τις προϋποθέσεις του άρθρου 2, όπως αυτές εξειδικεύονται από τη Δημόσια
Πρόσκληση, συντάσσεται προσωρινός Πίνακας Αποκλειομένων, με αναφορά του λόγου αποκλεισμού τους.
7. Μέλη που δηλώθηκαν ως ωφελούμενα στην αίτηση,
χωρίς να πληρούν τις προϋποθέσεις του άρθρου 2 της
παρούσας, δεν θα ληφθούν υπόψη κατά την κατάρτιση
του προσωρινού Μητρώου Δικαιούχων-Ωφελουμένων,
αλλά θα συμπεριληφθούν σε ξεχωριστό Μητρώο αποκλειομένων μελών.
8. Το προσωρινό Μητρώο Δικαιούχων-Ωφελουμένων
της παρ. 5 και οι προσωρινοί Πίνακες Αποκλειομένων
αιτούντων και μελών των παρ. 6 και 7 αναρτώνται στον
ιστότοπο της Δ.ΥΠ.Α. (www.dypa.gov.gr).
9. Οι υποψήφιοι που κατέθεσαν ηλεκτρονική αίτηση
συμμετοχής έχουν δικαίωμα υποβολής προς τη Δ.ΥΠ.Α.
μίας και μόνο ηλεκτρονικής ένστασης κατά των αποτελεσμάτων του προσωρινού Μητρώου Δικαιούχων-Ωφε-
λουμένων και του προσωρινού Πίνακα Αποκλειομένων
εντός προθεσμίας που ορίζεται με απόφαση του Διοικητή της Δ.ΥΠ.Α.
10. Κατόπιν εξέτασης των ενστάσεων από το Δ.Σ. της
Δ.ΥΠ.Α., καταρτίζεται: α) Το Οριστικό Μητρώο Δικαιούχων-Ωφελουμένων, και β) οι οριστικοί Πίνακες Αποκλει-
ομένων. Το οριστικό Μητρώο Δικαιούχων-Ωφελουμένων
και οι οριστικοί Πίνακες Αποκλειομένων αναρτώνται
στον ιστότοπο της Δ.ΥΠ.Α. (www.dypa.gov.gr).
11. Το προσωρινό και οριστικό Μητρώο ΔικαιούχωνΩφελουμένων και οι προσωρινοί και οριστικοί Πίνακες
Αποκλειομένων καταρτίζονται από τον Διοικητή της
Δ.ΥΠ.Α.
Άρθρο 9
ΑΙΤΗΣΕΙΣ ΥΠΟΨΗΦΙΩΝ ΠΑΡΟΧΩΝ ΔΙΑΔΙΚΑΣΙΑ ΥΠΟΒΟΛΗΣ-
ΚΑΤΑΡΤΙΣΗ ΜΗΤΡΩΟΥ ΠΑΡΟΧΩΝ
1. Οι αιτήσεις συμμετοχής των υποψηφίων παρόχων
υποβάλλονται προς τη Δ.ΥΠ.Α. αποκλειστικά με ηλεκτρονικό τρόπο. Λεπτομέρειες για τη διαπίστευση των χρηστών,
τη συμπλήρωση και ηλεκτρονική υποβολή των αιτήσεων
καθώς και για τα απαιτούμενα δικαιολογητικά καθορίζονται με τη Δημόσια Πρόσκληση. Σε περίπτωση υποβολής
αίτησης με τρόπο διαφορετικό από αυτόν που ορίζεται
ρητά στην Πρόσκληση, η αίτηση δεν λαμβάνεται υπόψη.
2. Η ηλεκτρονική αίτηση υποβάλλεται μέσα στην προθεσμία που ορίζεται στην Πρόσκληση.
3. Η αίτηση επέχει θέση δήλωσης αποδοχής των όρων
και των προϋποθέσεων του προγράμματος καθώς και
δήλωσης του άρθρου 8 του ν. 1599/1986 (Α’ 75) για τα
στοιχεία που διαλαμβάνονται σε αυτήν. Η ανακρίβεια
των στοιχείων που δηλώνονται στην αίτηση επισύρει
τις προβλεπόμενες ποινικές και διοικητικές κυρώσεις.
4. Οι δυνητικοί πάροχοι φέρουν την ευθύνη της πλήρους
και ορθής συμπλήρωσης της ηλεκτρονικής τους αίτησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
Διόρθωση των αιτήσεων είναι δυνατή κατά τη διάρκεια
υποβολής αυτών, όπως η Δημόσια Πρόσκληση ορίσει.
5. Οι πάροχοι οφείλουν να επισυνάψουν στην ηλεκτρονική αίτησή τους τα οριζόμενα από τη Δημόσια
Πρόσκληση δικαιολογητικά, εφόσον δεν μπορούν να
ζητηθούν αυτεπάγγελτα, άλλως αποκλείονται από τη
συμμετοχή στο Πρόγραμμα.
6. Δεν είναι δυνατή η υποβολή αιτήσεων από παρόχους στους οποίους έχει επιβληθεί κύρωση αποκλεισμού
από το πρόγραμμα περιόδου 2025-2026.
7. Αρμόδιο όργανο για την ένταξη των παρόχων στο
Μητρώο ορίζεται ο Προϊστάμενος του ΚΠΑ2 της περιοχής αρμοδιότητας των εγκαταστάσεων της επιχείρησης
στο οποίο έχει υποβληθεί η σχετική αίτηση.
8. Πάροχοι που έχουν ήδη ενταχθεί στο Μητρώο Παρόχων των προγραμμάτων Κοινωνικού Τουρισμού πε-
ριόδου 2024-2025 της Δ.ΥΠ.Α. εντάσσονται αυτόματα
στο Μητρώο Παρόχων περιόδου 2025-2026, εφόσον
δηλώσουν τη συναίνεσή τους και προσκομίσουν τα δικαιολογητικά που έχουν μεταβληθεί, τροποποιηθεί ή
αντικατασταθεί, κατά τη διαδικασία που περιγράφεται
στη Δημόσια Πρόσκληση.
9. Κατόπιν της κατά τα ως άνω επεξεργασίας των αιτήσεων των παρόχων καταρτίζεται το Μητρώο Παρόχων
από τον Διοικητή της Δ.ΥΠ.Α.
10. Μετά την ένταξη των Παρόχων στο Μητρώο η
υποβληθείσα αίτησή τους επέχει θέση σύμβασης με τη
Δ.ΥΠ.Α., η οποία διέπεται από το σύνολο των όρων και
των προϋποθέσεων της Δημόσιας Πρόσκλησης.
11. Το επικαιροποιήμενο Μητρώο Παρόχων αναρτάται
στον ιστότοπο της Δ.ΥΠ.Α. (www.dypa.gov.gr).
Άρθρο 10
ΣΥΜΒΑΣΗ ΔΙΚΑΙΟΥΧΩΝ-ΠΑΡΟΧΩΝ,
ΟΙΚΟΝΟΜΙΚΗ ΣΥΜΜΕΤΟΧΗ
ΤΩΝ ΔΙΚΑΙΟΥΧΩΝ-ΩΦΕΛΟΥΜΕΝΩΝ
1α. Οι δικαιούχοι και οι πάροχοι τουριστικών καταλυμάτων συνάπτουν σύμβαση για τη διαμονή των πρώτων
στο κατάλυμα, η οποία δημιουργείται και συνυποβάλλεται ηλεκτρονικά κατά την ενεργοποίηση των επιταγών,
όπως η Δημόσια Πρόσκληση ορίσει. Η ενεργοποίηση των
επιταγών δεν θεωρείται ολοκληρωμένη χωρίς την ηλεκτρονική συνυποβολή της προτυποποιημένης σύμβασης.
β. Η σύναψη σύμβασης μεταξύ δικαιούχου και παρόχου τουριστικού καταλύματος και η ηλεκτρονική
ενεργοποίηση των επιταγών γεννούν την αξίωση του
δεύτερου να εισπράξει από τη Δ.ΥΠ.Α. ποσό αντίστοιχο
με την οικονομική αξία της Επιταγής Κοινωνικού Τουρισμού-Διαμονής σε Τουριστικά Καταλύματα, όπως αυτή
ορίζεται στην παρ. 2 του άρθρου 4 της παρούσας, ως
αντάλλαγμα μέρους ή του συνόλου των παρεχομένων
υπηρεσιών διαμονής προς τον πρώτο.
γ. Στη σύμβαση μεταξύ δικαιούχου και παρόχου καθορίζονται και τα ποσά ιδιωτικής συμμετοχής σύμφω-
να με τα αναφερόμενα στην παρ. 3 του άρθρου 4 της
παρούσας.
δ. Φόροι που βαρύνουν τους διαμένοντες στα τουριστικά καταλύματα δικαιούχους ή ωφελούμενους δεν
καλύπτονται από το πρόγραμμα.
2. Η ανταλλαγή της Επιταγής Κοινωνικού ΤουρισμούΑκτοπλοϊκής Μετακίνησης, σύμφωνα με τους όρους και
τις προϋποθέσεις της Δημόσιας Πρόσκλησης, στο πλαίσιο της κατά την παρ. 10 του άρθρου 9 σύμβασης μεταξύ
Παρόχου Ακτοπλοϊκών Εισιτηρίων και Δ.ΥΠ.Α., γεννά την
αξίωση του πρώτου να εισπράξει ποσό αντίστοιχο με την
οικονομική αξία της Επιταγής.
3. Η ανταλλαγή της Επιταγής Κοινωνικού Τουρισμού Ακτοπλοϊκής Μετακίνησης είναι δυνατή μόνο για τη με-
τάβαση/επιστροφή από το Τουριστικό Κατάλυμα όπου
θα ενεργοποιηθεί η Επιταγή Κοινωνικού Τουρισμού Διαμονής σε Τουριστικά Καταλύματα και για το χρονικό
διάστημα που σχετίζεται με την άφιξη/αναχώρηση από
αυτό. Σε διαφορετική περίπτωση επιβάλλονται στον
δικαιούχο οι κυρώσεις του άρθρου 14 της παρούσας.
Άρθρο 11
ΔΙΑΔΙΚΑΣΙΑ ΕΛΕΓΧΟΥ
Οι διοικητικοί και επιτόπιοι έλεγχοι διενεργούνται
από υπαλλήλους της Δ.ΥΠ.Α., σύμφωνα με τις κείμενες
διατάξεις και τα οριζόμενα στη Δημόσια Πρόσκληση,
καθώς και στην υπ’ αρ. 3066/12-1-2023 (Β’ 155) κοινή
υπουργική απόφαση.
Άρθρο 12
ΑΠΟΠΛΗΡΩΜΗ ΤΟΥ ΠΡΟΓΡΑΜΜΑΤΟΣ
1. Οι αιτήσεις και τα σχετικά δικαιολογητικά για την
αποπληρωμή του προγράμματος, όπως αυτά ορίζονται
στη Δημόσια Πρόσκληση, υποβάλλονται ηλεκτρονικά: α)
Από τους Παρόχους Τουριστικών Καταλυμάτων μετά τη
λήξη των συμβάσεων της παρ. 1 του άρθρου 10, β) από
τους παρόχους Ακτοπλοϊκών Εισιτηρίων μετά την ημερομηνία του εισιτηρίου επιστροφής, και οπωσδήπο-
τε εντός τριών μηνών από την ημερομηνία λήξης του
προγράμματος και στις δύο περιπτώσεις, στην αρμόδια
Υπηρεσία ΚΠΑ2 της Δ.ΥΠ.Α. Αιτήσεις που υποβάλλονται
εκπρόθεσμα απορρίπτονται.
2. Σε περίπτωση μη ηλεκτρονικής ενεργοποίησης των
επιταγών δεν είναι δυνατή η υποβολή ηλεκτρονικής αίτησης αποπληρωμής.
3. Η αποπληρωμή των παρόχων ολοκληρώνεται εντός
30 εργασίμων ημερών από την ημερομηνία υποβολής
αιτήσεως με πλήρη δικαιολογητικά.
4. Οι πάροχοι φυλάττουν τα σχετικά δικαιολογητικά, ώστε
να τα επιδεικνύουν στις αρμόδιες αρχές, για το διά­στημα
που ορίζεται κάθε φορά από τη φορολογική Διοίκηση.
Άρθρο 13
ΕΠΙΛΥΣΗ ΔΙΑΦΟΡΩΝ
Διαφορές που προκύπτουν κατά την υλοποίηση του
προγράμματος επιλύονται με απόφαση της Κεντρικής
Επιτροπής Εξέτασης Ενστάσεων (Κ.ΕΠ.Ε.Ε.), σύμφωνα
με την εκδοθείσα κατ’ εξουσιοδότηση του άρθρου 70
του ν. 3996/2011 υπ’ αρ. 1539/50/28.05.2024 (Β’ 3571)
απόφαση του ΔΣ της Δ.ΥΠ.Α., πλην των διαφορών που
αφορούν σε ένταξη ή απένταξη από τα Μητρώα Δικαιούχων και Παρόχων και σε επιβολή κυρώσεων κατά το
άρθρο 14 της παρούσας, οι οποίες επιλύονται με απόφαση του ΔΣ της Δ.ΥΠ.Α.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
Άρθρο 14
ΠΑΡΑΒΑΣΗ ΤΩΝ ΟΡΩΝ
ΤΟΥ ΠΡΟΓΡΑΜΜΑΤΟΣ - ΚΥΡΩΣΕΙΣ ΑΧΡΕΩΣΤΗΤΩΣ ΚΑΤΑΒΛΗΘΕΝΤΑ ΠΟΣΑ
1. Με απόφαση του Δ.Σ. της Δ.ΥΠ.Α. ή του οργάνου
που αυτό ορίζει, η παράβαση των όρων του προγράμματος από τους δικαιούχους και τους παρόχους, εκτός
της διακοπής της επιδότησης, μπορεί να επιφέρει τον
αποκλεισμό τους από το πρόγραμμα, όπως η Δημόσια
Πρόσκληση ορίζει, ή την επιβολή προστίμου, ως εξής:
i. Για δικαιούχους: από το διπλάσιο της συνολικής αξίας των επιταγών που έχουν στην κατοχή τους και έως
500 € κατ’ ανώτατο όριο. Στην περίπτωση που δεν έχει
γίνει χρήση των επιταγών, η συνολική αξία των επιταγών υπολογίζεται με βάση τις τιμές επιδότησης που
αντιστοιχούν σε ξενοδοχεία 3 αστέρων, χωρίς πρωινό
για 6 διανυκτερεύσεις,
ii. για παρόχους: από το δεκαπλάσιο της συνολικής
αξίας κάθε επιταγής για την οποία σημειώνεται παράβαση και έως 10.000 € κατ’ ανώτατο όριο.
2. Στην περίπτωση που η Επιταγή Κοινωνικού Τουρισμού-Ακτοπλοϊκής Μετακίνησης δεν συσχετίζεται τοπι-
κά ή και χρονικά με την Επιταγή Κοινωνικού Τουρισμού
Διαμονής σε Τουριστικά Καταλύματα, σύμφωνα με την
παρ. 3 του άρθρου 10 της παρούσας, ο δικαιούχος οφείλει να επιστρέψει στη Δ.ΥΠ.Α. το ποσό της επιδότησης
που καταβάλλεται στον Πάροχο Ακτοπλοϊκών Εισιτηρίων, με απόφαση του Δ.Σ. της Δ.ΥΠ.Α.
3. Ποσά που υποβλήθηκαν σε παρόχους για την επιδότηση ανοικείως λαβόντων την παροχή αναζητούνται
ως αχρεωστήτως καταβληθέντα από τους κατόχους των
επιταγών.
Άρθρο 15
ΤΕΛΙΚΕΣ ΔΙΑΤΑΞΕΙΣ
Στη Δημόσια Πρόσκληση που εκδίδεται σύμφωνα με
τις διατάξεις της παρούσας εξειδικεύεται κάθε αναγκαία
για την υλοποίηση του προγράμματος λεπτομέρεια.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Απριλίου 2025
Οι Υπουργοί
Υφυπουργός
Εθνικής Οικονομίας
Εργασίας και
και Οικονομικών
Κοινωνικής Ασφάλισης
ΑΘΑΝΑΣΙΟΣ ΠΕΤΡΑΛΙΑΣ
ΝΙΚΗ ΚΕΡΑΜΕΩΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1886/16.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201886.pdf | Tokens: 35506]